In nomine Patris et Filii et Spiritus Sancti, amen, amen, amen. Notum sit omnibus tam futuris quam presentibus quod Viardus de Vulchee dedit Deo et sancte domui Hospitalis Iherosolimitani, in obsidione Accon, pro salute animę suę et parentum suorum, usum nemoris de Janlee et de Vulchee domui de Digione et de Cromai, et de Crimoles et de Verronges. Et hoc donum factum fuit in presentia Stephani de Favernei, domini sui, qui hoc donum approbavit et concessit. Hujus doni testes sunt: Gauterius, dominus Sombernonis, Guido de Valle, Johannes de Vulchoe, cognatus ejus. Item sciant omnes qui sunt et qui fuerunt quod Mauricius de Janlee, qui fraternitati domus Hospitalis Iherosolimitani se novit in fine, pro salute animę suę, patrisque sui et matris, et omnium antecessorum suorum, dedit Deo et domui Hospitalis Iherosol. in obsidione ante Accon, usum nemoris de Janlee, ad omnes usus necessarios et utiles domui Digionis, et de Cromai, et de Crimoles et de Verronges. Hujus donationis testes sunt: Eliassot, nepos ejus, de Sacei; W[illelmus] de Stables; Hebrardus, prepositus Digionis; Benedictus de Janlee. Ego Hugo, dux Burgundię, hec dona facta fuisse domui Hospitalis, sicut suprascriptum est, pro certo didici et cognovi, et idcirco sigillum meum huic carte apponere feci. Actum est hoc anno Dominice incarnationis M°C°LXXXX°I°, mense maio.